Kisah Kaisara

Kisah Kaisara ialah sebuah siri drama remaja Malaysia 2007 terbitan Aziz M. Osman, dibintangi oleh Sari Yanti, Nabila Nasir, Farid Irwan Baharin, Elliza Razak, Wan Sharmila, Aeril Zafrel, Faralyna Idris dan Faizul Hafiz. Premis cerita ini berkisarkan tentang pelajar perempuan sekolah menengah bernama Kaisara, yang belajar di SMK Yaacob Latif, Kuala Lumpur. Siri ini memulakan tayangan perdana dari 30 Oktober 2007 dan tamat pada 23 September 2009 di TV3 dan TV9 sebanyak 3 musim dan 39 episod. 

Sewaktu disiarkan, siri ini telah disenaraikan sebagai antara 5 teratas rancangan TV Malaysia yang paling ditonton pada 2007 dengan jumlah 3.5 juta penonton dan meraih jumlah pengikut yang terbesar, terutama di kalangan gadis remaja. Siri ini ditaja oleh Kotex. Sebuah webisod berdasarkan daripada siri ini dilancrkan pada Julai 2010 dengan berdurasi selama 15 minit setiap episod. Ia juga boleh didapati melalui penstriman dalam talian di saluran YouTube rasmi TV3.

Sinopsis
Mengisahkan seorang gadis bernama  Kaisara (Sari Yanti), seorang gadis bertudung yang sentiasa berfikiran positif mengharungi kehidupan remaja walaupun telah kehilangan ibu kerana perceraian. Drama ini memfokuskan tentang kehidupan remaja. Kisah Kaisara dikecilkan skopnya dengan memberi fokus kepada kehidupan pelajar sekolah menengah, khususnya di kalangan gadis remaja. Isu-isu yang dipaparkan dalam drama ini juga lebih kepada apa yang pelajar sekolah sering lakukan.

Pelakon

Pelakon utama
 Sari Yanti sebagai Kaisara (Musim 1–3)
 Nabila Nasir sebagai Yanie (Musim 1)
 Wan Sharmila sebagai Amy (Musim 1–3)
 Elliza Razak sebagai Dania (Musim 1–3)
 Farid Irwan Baharin aka PDM sebagai Aben (Musim 1–2)
 Aeril Zafrel sebagai Andi (Musim 1)
 Faizul Hafiz sebagai Haris (Musim 2-3)
 Faralyna Idris sebagai Hana (Musim 2-3)
 Reza Syafiq sebagai Shahrin (Musim 3)
 Ayu Shuhada sebagai Julie (Musim 3)

Pelakon pembantu
 Norman Hakim sebagai Hasnor 
 Yasmin Haron sebagai Marlia (digantikan oleh Nor Aliah Lee untuk Musim 2)
 Zarina Zainuddin sebagai Cikgu Jasmin
 Catriona Ross sebagai Seri
 Finie Don sebagai Janet
 Norisz Ali sebagai Kak Tinaz
 Zoey Rahman sebagai Azmeer
 Nadia Kesumawati sebagai Cikgu Ramlah
 Kismah Johar sebagai Nenek

Episod

Musim 1 (2007–2008)

Musim 2 (2008)

Musim 3 (2009)
Catatan: Musim 3 mula bersiaran di TV9.

Anugerah
 Anugerah Emas untuk kategori The Best Use of Sponsorhip di Anugerah Media MSA Malaysia 2008

Rujukan

Pautan luar
  (tidak aktif)

Rancangan TV3
Rancangan TV9
Siri drama televisyen Malaysia
Drama Melayu 2007
Drama Melayu 2008
Drama Melayu 2009